નવસારીનાં માર્ગો ઉપર મોટી સંખ્યામાં રખડતા ઢોર છેલ્લાં ઘણા સમયથી જોવા મળી રહ્યાં છે. જેને ડબ્બે કરવા એક અઠવાડિયા અગાઉ શહેરનાં જાગૃત્ત નાગરિકોનું પ્રતિનિધિ મંડળ પાલિકાએ પહોંચ્યું હતું અને રખડતા ઢોરોને ડબ્બે કરવાની પાલિકા તાત્કાલિક વ્યવસ્થા કરે તેવી માંગ કરી હતી. આ માંગ બાદ 7મીને શુક્રવારનાં રોજ મળેલી પાલિકાની એક્ઝીક્યુટીવ કમિટીની બેઠક મળી હતી, જેમાં શહેરમાં વિરાવળ નજીક કમેલા રોડ ઉપરની પાલિકાની કચરા ડેપોવાળી જગ્યામાંથી 15 હજાર ચો.ફુટ જગ્યા ફાળવવાનો નિર્ણય લેવાયો હતો.